lv ca es zh es lv en fi lv lv fr lv fr lv lv lv lv lv lv lv lv lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en sv vi lv lv lv sl lv lv lv lv
NĪN atvieglojumi – APGĀDNIEKA ZAUDĒJUMS (3.9.-3.10.) | Rīgas domes Pašvaldības ieņēmumu pārvalde
Izziņas par nekustamā īpašuma nodokļa nomaksu
Apmeklējuma pieteikšana pie Pārvaldes priekšnieka
Nekustamā īpašuma nodokļa atvieglojumu piemērošanas nosacījumi
APGĀDNIEKA ZAUDĒJUMA PENSIJAS saņemšanas gadījumā
Nekustamā īpašuma nodokļa atvieglojumus no taksācijas gadam aprēķinātās nekustamā īpašuma nodokļa summas piešķir:
nodokļa maksātājam, kuram taksācijas gada 1.janvārī aprūpē ir bērns, kas saņem apgādnieka zaudējuma pensiju – 90%;
! Atvieglojumus piešķir arī, ja nekustamā īpašuma īpašnieks vai tiesiskais valdītājs ir bērns, kā arī tad, ja bērna deklarētā dzīvesvieta ir sociālās aprūpes iestādē.
nodokļa maksātājam, pēc pilngadības sasniegšanas, kurš saņem apgādnieka zaudējuma pensiju, ja tas turpina vispārējās, profesionālās, augstākās vai speciālās izglītības iegūšanu dienas nodaļā (pilna laika klātienes studijas), bet ne ilgāk kā līdz 24 gadu vecuma sasniegšanai – 90%.
Rīgas domes Pašvaldības ieņēmumu pārvalde atvieglojumus piešķir automātiski, pamatojoties uz Rīgas domes Vienotās informācijas sistēmas datiem par personas atbilstību saistošo noteikumu nosacījumiem.
Atvieglojumus piešķir par visu taksācijas gadu, nosakot personas atbilstību saistošo noteikumu prasībām taksācijas gada 1.janvārī.
No 2023. gada nekustamā īpašuma nodokļa atvieglojumi tikai tad, ja ir piekrišana elektroniskai saziņai
Sākot ar 2023. taksācijas gadu un turpmāk, lai saņemtu nekustamā īpašuma nodokļa atvieglojumus atbilstoši Rīgas domes 15.12.2021. saistošo noteikumu Nr.109 “Par nekustamā īpašuma nodokļa atvieglojumu piešķiršanas kārtību Rīgā” 3.8.–3.27. apakšpunktam nodokļa maksātājam vai tā pilnvarotai personai, aizbildnim vai aizgādnim līdz 01.01.2023. jāreģistrē oficiālā elektroniskā adrese vai jāsniedz piekrišana elektroniskai saziņai ar Rīgas domes Pašvaldības ieņēmumu pārvaldi ar e-pasta starpniecību, kā arī minētajam elektroniskās saziņas kanālam ir jābūt aktīvam visu taksācijas gadu.
Iepriekš minētā prasība norādīt elektronisko saziņas kanālu netiek attiecināta uz Saistošajos noteikumos Nr.109 3.1.–3.7. un 3.28. apakšpunktos noteiktām nodokļu maksātāju kategorijām, t.i., maznodrošinātām personām, pensionāriem, invalīdiem, kā arī Černobiļas atomelektrostacijas avārijas rezultātā cietušajiem vai šīs avārijas seku likvidatoriem. Savukārt, ja nodokļa maksātājs objektīvu iemeslu dēļ nav aktīvs elektroniskajā vidē un vēlās arī turpmāk saņemt atvieglojumus, tad viņam līdz katra taksācijas gada 1.janvārim būs jāiesniedz Pārvaldē pamatots iesniegums, kurā jānorāda objektīvi iemesli, kas liedz nodrošināt elektroniskās saziņas kanālu ar Pārvaldi.
Ja oficiālā elektroniskā adrese jau ir izveidota vai visa ar nekustamā īpašuma nodokli saistītā korespondence tiek saņemta e-pastā, vēršanās Pārvaldē, lai piekristu elektroniskai saziņai un turpinātu saņemt nekustamā īpašuma nodokļa atvieglojumus, nav nepieciešama.
Objekti, par kuriem piešķir atvieglojumu:
dzīvojamās mājas neatkarīgi no tā, vai tās ir vai nav sadalītas dzīvokļa īpašumos;
telpu grupas nedzīvojamās ēkās, kuru lietošanas veids ir dzīvošana;
telpu grupas, kuru lietošanas veids ir saistīts ar dzīvošanu (garāžas, autostāvvietas, pagrabi, noliktavas un saimniecības telpas);
iepriekšminētajiem objektiem piekritīgā zeme.
! Atvieglojumu par piekritīgo zemi piešķir tikai tiem nodokļa maksātājiem, kuru īpašumā vai tiesiskajā valdījumā ir ēka (vai tās daļa), kas atrodas uz minētās zemes vienības vai ir funkcionāli saistīta ar to, proporcionāli šai personai piederošajai ēkas daļai.
uz taksācijas gada 1.janvāri persona deklarēta kopā ar apgādnieku zaudējušu bērnu nekustamajā īpašumā, par kuru tiek piešķirts atvieglojums;
persona, pēc pilngadības sasniegšanas, kura saņem apgādnieka zaudējuma pensiju un turpina vispārējās, profesionālās, augstākās vai speciālās izglītības iegūšanu dienas nodaļā, uz taksācijas gada 1.janvāri savu dzīvesvietu deklarējusi nekustamā īpašumā, par kuru tiek piešķirts atvieglojums;
personai īpašumā vai tiesiskajā valdījumā ir tikai viens īpašums Rīgas valstspilsētā;
par viena vai divu dzīvokļu dzīvojamās mājas apbūvē ietilpstošajām ēkām piekrītošo zemi atvieglojumus piešķir par zemes vienības platību, kas nav lielāka par 2000 m2;
piešķirto atvieglojumu apmērs vienai personai taksācijas gadā nepārsniedz 1000 eiro.
par dzīvokļa īpašumos nesadalītām divu un vairāku dzīvokļu dzīvojamām mājām un dzīvojamām telpām nedzīvojamās ēkās atvieglojumus piešķir par platību, kas atbilst personai piederošajā domājamajā daļā ietilpstošās dzīvojamās platības daļai, bet ne lielāku par telpu grupas, kurā ir deklarēta personas dzīvesvieta, un tai piekrītošās koplietošanas telpu daļas platību;
ja nekustamā īpašuma sastāvā ir vairākas viena dzīvokļa dzīvojamās mājas, atvieglojumu piešķir par to viena dzīvokļa dzīvojamo māju, kurā ir deklarēta personas dzīvesvieta;
atvieglojumus nepiešķir, ja nekustamais īpašums vai tā daļa tiek izīrēta, iznomāta vai izmantota saimnieciskās darbības veikšanai.
Iespējamie atvieglojumu nepiešķiršanas iemesli
Atvieglojumus nepiešķir, ja jautājuma par atvieglojumu piešķiršanu izskatīšanas brīdī personai ir nekustamā īpašuma nodokļa parāds, izņemot gadījumus, ja nekustamā īpašuma nodokļa parāds nepārsniedz piešķiramo nodokļa atvieglojumu apmēru.
Atvieglojumus nepiešķir par šādiem objektiem:
zemes vienību, kura netiek uzturēta atbilstoši normatīvajos aktos noteiktajai kārtībai, sākot ar nākamo mēnesi no dienas, kad pieņemts lēmums par zemes vienības atzīšanu par tādu, kas netiek uzturēta atbilstoši normatīvajos aktos noteiktajai kārtībai;
nekustamo īpašumu, kurā ir konstatēta patvaļīga būvniecība, sākot ar nākamo kalendāro mēnesi no dienas, kad izdarīta atzīme Rīgas domes Vienotajā informācijas sistēmā par nekustamo īpašumu, kurā ir konstatēta patvaļīga būvniecība;
būvi, kura klasificēta kā vidi degradējoša, sagruvusi vai cilvēku drošību apdraudoša, kā arī par minētajai būvei piekritīgo zemi, sākot ar nākamo mēnesi no dienas, kad pieņemts lēmums par būves klasificēšanu kā vidi degradējošu, sagruvušu vai cilvēku drošību apdraudošu;
būvi, kuras būvniecībā pārsniegts normatīvajos aktos noteiktais kopējais būvdarbu veikšanas ilgums, kā arī par minētajai būvei piekritīgo zemi, sākot ar nākamo mēnesi no dienas, kad izdarīta atzīme Rīgas domes Vienotajā informācijas sistēmā par būves, kuras būvniecībā pārsniegts normatīvajos aktos noteiktais kopējais būvdarbu veikšanas ilgums;
ēkām, kurām nav veikta pilna kadastrālā uzmērīšana (izņemot viena dzīvokļa mājas).
Atvieglojumus nepiešķir par periodu:
vienu kalendāro gadu no brīža, kad aprēķināta soda nauda saskaņā ar likuma “Par nekustamā īpašuma nodokli” 9.panta piekto daļu, jo nav izpildīts pienākums informēt pašvaldību par tiesiskā valdījuma iegūšanu uz nekustamo īpašumu saskaņā ar likuma “Par nekustamā īpašuma nodokli” 7.panta otrās daļas 3.punktu;
par kuru aprēķinātais nokavēto nekustamā īpašuma nodokļa maksājumu parāds iesniegts piespiedu izpildei zvērinātam tiesu izpildītājam.
Vairāk informācijas par apgādnieka zaudējuma pensiju Valsts sociālās apdrošināšanas aģentūras tīmekļa vietnē https://www.vsaa.gov.lv/.
nosūtot rakstisku pieprasījumu uz Terēzes ielu 5, Rīgā, LV-1012, Latvija
Šīs mājaslapas pārzinis ir Rīgas pilsētas pašvaldība (RD Pašvaldības ieņēmumu pārvalde, adrese: Terēzes iela 5, Rīga, LV-1012, tālrunis: 80000850, elektroniskā pasta adrese: pip@riga.lv). Lietojot šo mājaslapu, Jums ir iespēja pieņemt mājaslapas sīkdatņu izveidošanu un iespēja attiekties no mājaslapas sīkdatņu izveidošanas. Jums jāņem vērā, ja atspējosiet noteikti nepieciešamās sīkdatnes (ja vien Jūsu pārlūkprogramma nav iestatīta nepieņemt sīkdatnes), tīmekļa vietne nevarēs darboties pilnvērtīgi. Papildus informācija par mājaslapas veidotajām sīkdatnēm apskatāma šeit. Sīkdatnes šajā mājaslapā var viegli akceptēt vai noraidīt, izvēloties vienu no pogām.